**OBRAZLOŽENJE**

**ZA NACRT PRAVILNIKA O NAČINU OBAVLJANJA MEDICINSKO BIOKEMIJSKE DJELATNOSTI U LIJEČNIČKIM ORDINACIJAMA**

U cilju unaprjeđenja dostupnosti zdravstvene zaštite te bržeg i kvalitetnijeg pružanja pravovremene i odgovarajuće zdravstvene skrbi, pogotovo na punktovima dežurstva primarne zdravstvene zaštite, otocima i područjima udaljenim od bolničkih ustanova pristupilo se izradi novog Pravilnika o načinu obavljanja medicinsko biokemijske djelatnosti u liječničkim ordinacijama.

Pri izradi Pravilnika korištene su međunarodne i nacionalne norme kontrole kvalitete kako bi se osigurala sigurnost i kvaliteta pretraga uz pacijenta u liječničkim ordinacijama istovjetna pretragama koje se rade u medicinsko-biokemijskim laboratorijima.

Popis pretraga u ovom Pravilniku obuhvaća pretrage od vitalnog značaja za zdravlje pacijenata koje se koriste za radnu dijagnozu i usmjeravanje na daljnju dijagnostiku i liječenja pacijenata.